**«Дьоһуннааҕы кэпсэтии»:**I-IV кылаас үөрэнээччилэригэр аналлаах

**Дьарык тиэмэтэ:** «Саха оҕото – сир хаһаайына»

**Ыытыллар кэмэ*:*** Муус устар 3 күнэ 2023 сыл.

**Сыала-соруга**: Оҕоҕо өбүгэ сирин-уотун өйдөбүлүн иҥэрии, уруккуттан илдьэ кэлбит үгэстэри, саха ыалын уратытын өйдөтүү, айылҕаҕа харыстабыллаах сыһыаны үөскэтии.

**Үөрэтэр сыаннаһа**: Олох, патриотизм, историческай өйдөбүл, көлүөнэ утума.

**Ыытыллар бириэмэтэ**: 30 мүнүүтэ

**Дьарык хаамыыта**: Кэпсэтии, мультимедийнэй матырыйаалларга олоҕуран бииргэ үлэлээһин.

**Дьарык тутулун сценарийа**

**1 чааһа. БИЛСИҺИИ**

*Ханнык тиэмэҕэ кэпсэтии барарын билсиһии.*

 *(5 мүн.)*

 *(Слайд көстөр)*

**«Саха оҕото – сир хаһаайына»**

***УЧУУТАЛ:*** Үтүө күнүнэн! Оҕолоор, хас биирдии киһи төрөөбүт сирдээх-уоттаах, дойдулаах. Эһиги төрөөбүт дойдугут туһунан тугу билэҕитий?

*(Оҕолор эппиэттииллэр).*

***УЧУУТАЛ:*** Үгэс быһыытынан, саха ыала аҕаларбыт, эһэлэрбит көлүөнэттэн-көлүөнэҕэ удьуорунан бэриллэр бас билэр сирдээх буолар. Ол сири аҕабыттан бэриллибит сирим диэн ааттыыллар. Оннук өйдөбүл баарын билэҕит дуо?

*(Оҕолор эппиэттииллэр).*

***УЧУУТАЛ:*** Оҕолоор, кырдьык бэркэ билэр эбиккит, сорохтор саҥа биллигит. Бу олус наадалаах, суолталаах өйдөбүл. Ол иһин бүгүҥҥү уруокпутун төрөөбүт дойдуга тапталтан саҕалыаххайыҥ. Аҕа алааһын суолтатын туһунан ырыаны истиэххэйиҥ. Анастасия Варламова тыллара уонна мелодията. “Аҕам алааһа”. Ырыаны Анатолий Бурнашев толорор.

*(Учуутал ырыаны холбоон иһитиннэрэр)*

 *( 3 мүн.)*

***УЧУУТАЛ:*** “Аҕам алааһа” ырыаны истэн, сайыны санаатыбыт. Сайын биһиги үгэс быһыытынан дьоммутугар көмөлөһөн окко оттуубут, айылҕаны кытта ыкса алтыһабыт. Оҕолоор, сайын ким дьонугар окко көмөлөһөрүй? От үлэтин ким билэрий?

*(Оҕолор эппиэттииллэр)*

**УЧУУТАЛ:** От үлэтэ биһиэхэ, саха дьонугар, сири-уоту кытта ыкса сибээһи тутар, айылҕаны кытта алтыһар биир саамай сүрүн дьарыкпыт. Хайа уонна сүөһүбүтүн-аспытын иитэрбитигэр, үлэҕэ уһуйар, үөрэтэр сүрүн тирэхпит буолар. От үлэтигэр оҕо этэ-хаана сайдар, тулуурдаах, дьулуурдаах буоллар хаачыстыбата хатарыллар.

**II чааһа.**

**Мин – сир хаһаайынабын**

*(5 мүн.)*

*Слайда көстөр*

**УЧУУТАЛ:** Саха дьонун уратыта тугуй? Кини айылҕаҕа чугас. Ол иһин былыр-былыргыттан саха киһитэ тулалыыр эйгэтин харыстыыр, ытыктыырга дьулуһар, бөҕү-саҕы бэйэтин кэнниттэн хомунар, сири-дойдуну киртиппэт.

Ыал аҕата ордук уолугар «мин – сир хаһаайынабын» диэн өйдөбүлү кыра сааһыттан иҥэрэр, сиэри-туому иҥэрэр. Сиргэ-уокка харыстабыллаахтык сыһыаннаһар үгэһи тутуһар. Онтон эһиги, оҕолоор, ханнык үгэстэри билэҕитиий?

*(Оҕолор эппиэттииллэр).*

*(5 мүн.)*

**УЧУУТАЛ:** Билигин аныгы тэтимнээх үйэҕэ айылҕаны харыстааһын боппуруоһа Аан дойдуга сытыытык турар. Ол иһин эдэр күлүөнэ сирбитин харыстыахтаахпыт.Айылҕаны харыстыырга биһиги тугу гыныахтаахпытый?

*(Оҕолор эппиэттииллэр).*

***УЧУУТАЛ:*** Билигин видеоны көрүөххэйиҥ.

*(Видео көстөр)*

**УЧУУТАЛ:** Ити курдук, биһиги айылҕаны харыстыырга, ытыктыырга күүһү-уоҕу ууруохха! Саха оҕото – сир хаһаайына буоларын өйдүөххэ. Айылҕа кыыл-сүөл, көтөр-сүүрэр дойдута. Ону умнубакка айылҕаҕа, тулалыыр эйгэҕэ, олорор дьиэҕэ-уокка, уһаайбаҕа дууһабытыгар чугастык ылынан харыстабыллаахтык сыһыаннаhыахха. Билигин апельсин хаҕыттан чыычаахтарга анаан кормушката оҥоруохха. Ким эмэ бэйэтэ кормушка оҥорон көрбүтэ дуо?

*(Оҕолор кормушка оҥороллор).*

*(10 мүн.)*